Superligaens anførere har kåret banen på Brøndby Stadion som den bedste i Superligaen. Ceres Park i Aarhus og Mascot Park følger efter, mens Right to Dream Park i Farum skraber bunden.

Brøndby IF er i besiddelse af den bedste fodboldbane i Superligaen. Det står klart, efter at Spillerforeningen har offentliggjort resultatet af den afstemning, som løbende bliver foretaget blandt Superligaens anførere.

Brøndby investerede i sommer i et nyt græstæppe, og det har altså betydet, at Superligaens anførere nu er markant mere tilfredse med, end de var, da afstemningen blev offentliggjort sidste gang i maj.

Her lå Brøndby næstsidst, men det har de altså fået lavet gevaldigt om på.

Efter Brøndby Stadion kommer Ceres Park på andenpladsen og Mascot Park på tredjepladsen. I bunden finder vi FC Nordsjællands kunstgræsbane på Right to Dream Park.

Telia Parkens græstæppe har fået meget kritik i løbet af efteråret, og i afstemningen kommer FCK's bane da også ind på tredjesidstepladsen.

Du kan se rækkefølgen her:

1. Brøndby Stadion (Brøndby IF)

2. Ceres Park (AGF)

3. Mascot Park (Silkeborg IF)

4. Sydbank Park (SønderjyskE)

5. MCH Arena (FC Midtjylland)

6. Nordjyske Arena (AaB)

7. Lyngby Stadion (Lyngby BK)

8. Blue Water Arena (Esbjerg fB)

9. Viborg Stadion (Viborg FF)

10. TRE-FOR Park (OB)

11. BioNutria Park Randers (Randers FC)

12. Telia Parken (FC København)

13. CASA Arena Horsens (AC Horsens)

14. Right to Dream Park (FC Nordsjælland)

OB's sæsonkortsalg er i fuld gang. Du sikrer dig dit kort her.